**Kioa** é unha illa en Fidxi, a illa máis externa cara a Vanua Levu, unha das dúas illas principais de Fidxi. Situada fronte á Baía de Buca, Kioa foi comprada por xente da illa de Niutao pero os colonos actuais son do atol Vaitupu en Tuvalu, que chegaron entre 1947 e 1983.

A pesar do seu tamaño relativamente grande, Vaitupu converteuse en superpoboada durante a década de 1940, tanto que un elevado número de familias migraron para vivir na illa de Kioa. Ao final da segunda guerra mundial, Neli Lifuka foi fundamental para recolectar os fondos para a compra de Kioa. Inicialmente 37 persoas migraron desde Vaitupu para vivir na illa Kio, nunha década, seguiron máis de 235 persoas. En 1956, Neli Lifuka uniuse á comunidade de Kio e converteuse no presidente do seu consello.

Kioa é unha das dúas illas de Fidxi poboadas polas comunidades migrantes das Illas do Pacífico, a outra é Illa Rabi, tamén no grupo Vanua Levu e o fogar dos desprazados da illa Banaba. A principios de 2005, o goberno fidxiano decidiu conceder a cidadanía plena aos insulares de Kiona e Rabi. Como culminación dunha década de naturalización, realizouse unha cerimonia formal o 15 de decembro de 2005 para adxudicar 566 certificados de cidadanía aos veciños das illas e os seus descendentes (algúns dos cales agora viven noutro lugar das Fidxi), que lles outorga dereitos a asistencia provincial e nacional para o desenvolvemento rural. A cerimonia foi dirixida polos ministros de Fidxi Josefa Vosanibola e Ratu Naiqama Lalabalavu, que tamén é o Tui Cakau ou xefe supremo do Cakaudrove, que inclúe a illa de Kioa.

Lalabalavu invitou aos illotes de Kiona a que se sintan orgullosos da súa identidade e que alimenten e protexan a súa cultura.

Aínda que forma parte da provincia de Cakaudrove, a illa goza de certo grao de autonomía co seu propio corpo administrativo, o Consello da Illa de Kioa.

O contorno da illa contribúe ao seu significado nacional como se describe no Plan de Acción Estratéxico da Biodiversidade de Fidxi.

Proposta de transferencia de poboación
--------------------------------------

En febreiro de 2006, nun foro de refuxiados climáticos en Melbourne, Don Kennedy, un científico xaponés nacido en Tuvalu, suxeriu que toda a poboación de Tuvalu debería trasladarse á illa para preservar a cultura tuvaluan, logo de que a súa terra natal se convertera en inhabitable debido ao aumento do nivel do mar. "Unha deslocalización en masa aseguraría preservar a lingua e cultura de Tuvalu en lugar de estar esparcidos polos catro recunchos da Terra", dixo o servizo de noticias Fiji Live. As nove illas de Tuvalu teñen unha altura media de só 3 metros sobre o nivel do mar.

Os partidos políticos de Fidxi foron cautelosos na súa resposta á proposta de Kennedy. O presidente do Partido dos Pobos Unidos Mick Beddoes dixo que acoller aos 9.000 tuvaluanos causaría unha gran presión sobre os recursos e economía de Kioa. Dixo que as nacións das illas do Pacífico deberían compartir o custo dese movemento, coa maioría do finanzamento procedente de "as principais nacións contaminantes". O presidente do Partido da Alianza Nacional, o Ratu Epeli Ganilau (que vén da veciña illa de Taveuni) dixo que se deberían seguir os procedementos axeitados, mentres que o presidente da Federación Nacional, Raman Pratap Singh, dixo que a proposta era boa en principio, pero que se terían que tomar os acordos adecuados e que terían que pagar unha compensación aos propietarios.

O primeiro ministro de Tuvalu, Maatia Toafa, dixo o 21 de febreiro de 2006 que se estaba a examinar a reubicación a Kioa, pero non era prioritaria. Comprar terras en Australia ou Nova Zelandia tamén era unha opción, dixo. Se ían a trasladarse a Kio, necesitarían financiamento para desenvolver a illa, citou *Fiji Live*.

En 2013, Enele Sopoaga, o primeiro ministro de Tuvalu, dixo que trasladar os tuvaluanos para evitar o impacto do aumento do nivel do mar "nunca debería ser unha opción porque era unha derrota en si mesmo. Para Tuvalu creo que realmente necesitamos mobilizar a opinión pública no Pacífico e no resto do mundo para falar realmente cos seus lexisladores para que teñan algún tipo de obriga moral e así facer o correcto.

Notas
-----

1. 1 2  G. M. White (1965). *Kioa: an Ellice community in Fiji*. Project for the Comparative Study of Cultural Change and Stability in Displaced Communities in the Pacific, 1962-63: Oregon University, Department of Anthropology.
2. ↑  Lifuka, Neli; edited; introduced by Klaus-Friedrich Koch (1978). "War Years In Funafuti" (PDF). *Logs in the current of the sea : Neli Lifuka's story of Kioa and the Vaitupu colonists*. Australian National University Press/Press of the Langdon Associates. ISBN 0708103626. Arquivado dende o orixinal (PDF) o 07 de agosto de 2020.
3. 1 2  Lifuka, Neli; edited; introduced by Klaus-Friedrich Koch (1978). *Logs in the current of the sea : Neli Lifuka's story of Kioa and the Vaitupu colonists*. Australian National University Press/Press of the Langdon Associates. ISBN 0708103626.
4. ↑  Michael Goldsmith, *Review of Klaus-Friedrich Koch, Logs in the Current of the Sea*, Journal of the Polynesian Society, 87:4 (1978), 361-62
5. ↑  Goldsmith, Michael (2008). "Chapter 8, Telling Lives in Tuvalu". *Telling Pacific Lives: Prisms of Process*. London: ANU E Press.
6. ↑  "Kioa". *Office of the Prime Minister of the Republic of Fiji*.
7. ↑  Ganilau, Bernadette Rounds (2007). *Fiji Biodiversity Strategy and Action Plan* (PDF). Convention on Biological Diversity. pp. 107–112. Consultado o 28 de maio de 2017.
8. ↑  "Relocation for climate change victims is no answer, says Tuvalu PM". *Radio New Zealand International*. 3 de setembro de 2013. Consultado o 3 de setembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kioa*** |

### Ligazóns externas

* Pacific Islands magazine - Don Kennedy's proposed population movement